CELEX: 32019D0628(02)
Language: hu
Date: 2019-06-24 00:00:00
Title: A Bizottság végrehajtási határozata (2019. június 24.) a „Gall del Penedès” (OFJ) elnevezéshez kapcsolódó, az 1151/2012/EU európai parlamenti és tanácsi rendelet 53. cikke szerinti, nem kisebb jelentőségű termékleírás-módosítás jóváhagyására irányuló kérelemnek az Európai Unió Hivatalos Lapjában történő közzétételéről

28.6.2019   
               
               
                  HU
               
               
                  Az Európai Unió Hivatalos Lapja
               
               
                  C 217/10
               
            
         A BIZOTTSÁG VÉGREHAJTÁSI HATÁROZATA
         (2019. június 24.)
         a „Gall del Penedès” (OFJ) elnevezéshez kapcsolódó, az 1151/2012/EU európai parlamenti és tanácsi rendelet 53. cikke szerinti, nem kisebb jelentőségű termékleírás-módosítás jóváhagyására irányuló kérelemnek az Európai Unió Hivatalos Lapjában történő közzétételéről
         (2019/C 217/06)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 50. cikke (2) bekezdése a) pontjára, összefüggésben 53. cikkének (2) bekezdésével,
         mivel:
         
                     (1)
                  
                  
                     Spanyolország az 1151/2012/EU rendelet 49. cikkének (4) bekezdésével összhangban a „Gall del Penedès” (OFJ) termékleírásának nem kisebb jelentőségű módosítására irányuló kérelmet nyújtott be.
                  
               
                     (2)
                  
                  
                     A Bizottság az 1151/2012/EU rendelet 50. cikkével összhangban megvizsgálta a kérelmet, és arra a következtetésre jutott, hogy az megfelel a szóban forgó rendeletben meghatározott feltételeknek.
                  
               
                     (3)
                  
                  
                     Az 1151/2012/EU rendelet 51. cikke szerinti felszólalások benyújtásának lehetővé tétele érdekében a 668/2014/EU bizottsági végrehajtási rendelet (2) 10. cikke (1) bekezdésének első albekezdése szerinti, nem kisebb jelentőségű termékleírás-módosítás jóváhagyására irányuló kérelmet a „Gall del Penedès” (OFJ) bejegyzett elnevezéshez kapcsolódó módosított egységes dokumentummal és az érintett termékleírás közzétételére való hivatkozással együtt közzé kell tenni az Európai Unió Hivatalos Lapjában,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A 668/2014/EU bizottsági végrehajtási rendelet 10. cikke (1) bekezdésének első albekezdése szerinti, nem kisebb jelentőségű termékleírás-módosítás jóváhagyására irányuló kérelmet, amely a „Gall del Penedès” (OFJ) bejegyzett elnevezéshez kapcsolódó módosított egységes dokumentumot és az érintett termékleírás közzétételére való hivatkozást is magában foglalja, e határozat melléklete tartalmazza.
            Az 1151/2012/EU rendelet 51. cikkével összhangban e határozat közzététele jogot keletkeztet arra, hogy az e cikk első bekezdésében említett módosítás ellen e határozatnak az Európai Unió Hivatalos Lapjában való közzététele időpontjától számított három hónapon belül felszólaljanak.
         
         
            Kelt Brüsszelben, 2019. június 24-én.
            
               
                  a Bizottság részéről
               
               Phil HOGAN
               
                  a Bizottság tagja
               
            
         
         
            (1)  HL L 343., 2012.12.14., 1. o.
         
         
            (2)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).
      
      
         
            MELLÉKLET
            AZ OLTALOM ALATT ÁLLÓ EREDETMEGJELÖLÉSEKHEZ/OLTALOM ALATT ÁLLÓ FÖLDRAJZI JELZÉSEKHEZ KAPCSOLÓDÓ TERMÉKLEÍRÁS NEM KISEBB JELENTŐSÉGŰ MÓDOSÍTÁSÁNAK JÓVÁHAGYÁSÁRA IRÁNYULÓ KÉRELEM
            
               Az 1151/2012/EU rendelet 53. cikke (2) bekezdésének első albekezdése szerinti módosítás jóváhagyására irányuló kérelem
            
            
               „GALL DEL PENEDÈS”
            
            
               EU-szám: PGI-ES-01308-AM01 – 2018.7.25.
            
            
               OEM ( ) OFJ ( X )
            
            1.   Kérelmező csoportosulás és jogos érdek
            
            
                        Consell Regulador de la IGP Gall del Penedès
                     
                  
                        C/Hermenegild Clascar, 1-3, Planta baja
                     
                  
                        Consejo Comarcal de l’Alt Penedès
                     
                  
                        08720 Vilafranca del Penedès
                     
                  
                        Barcelona
                     
                  
                        ESPAÑA
                     
                  
                        E-mail-cím: agricultura@ccapenedes.cat
                     
                  
                        Telefon +34 938900000
                     
                  A „Gall del Penedès” oltalom alatt álló földrajzi jelzés szabályozási tanács képviseli a „Gall del Penedès” OFJ által védett termék kapcsán érintett valamennyi baromfigazdaságot és címkézőt, és jogos érdeke fűződik a jelen módosítási kérelem benyújtásához.
            2.   Tagállam vagy harmadik ország
            
            Spanyolország
            3.   A termékleírás módosítással (módosításokkal) érintett rovata
            
            
                        —
                     
                     
                        ☐
                     
                     
                        A termék elnevezése
                     
                  
                        —
                     
                     
                        ☒
                     
                     
                        A termék leírása
                     
                  
                        —
                     
                     
                        ☐
                     
                     
                        Földrajzi terület
                     
                  
                        —
                     
                     
                        ☐
                     
                     
                        A származás igazolása
                     
                  
                        —
                     
                     
                        ☒
                     
                     
                        Az előállítás módja
                     
                  
                        —
                     
                     
                        ☐
                     
                     
                        Kapcsolat
                     
                  
                        —
                     
                     
                        ☐
                     
                     
                        Címkézés
                     
                  
                        —
                     
                     
                        ☐
                     
                     
                        Egyéb (kérem, részletezze):
                     
                  4.   A módosítás(ok) típusa
            
            
                        —
                     
                     
                        ☒
                     
                     
                        Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető módosítása.
                     
                  
                        —
                     
                     
                        ☐
                     
                     
                        Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető oly módon történő módosítása, amelyre vonatkozóan nem tettek közzé egységes (vagy azzal egyenértékű) dokumentumot.
                     
                  5.   Módosítások
            
            
               A termék leírása
            
            
                        —
                     
                     
                        A termék a leírásában rögzítetteknek megfelelően a „Gall del Penedès” OFJ a hagyományos penedesenca tyúkfajtából nemesítés útján előállított penedesenca negra fajtájú csirke (hím és nőstény) friss húsát védi. A termékleírás csak a hím példányok súlyára utalt, mivel a tenyésztők leggyakrabban ezeket tartják. Figyelemmel ugyanakkor a hím és nőstény példányok végső súlyának jelentős eltérésére, a nem szerint különböző minimális súlyt kell megállapítani a hasított testek vonatkozásában. Ezért került sor alacsonyabb súly előírására a nőstény példányok esetében.
                        Ennélfogva mind az egységes dokumentumban (3.2. pont „A termék leírása), mind a termékleírásban (B.2. pont, „Termékjellemzők”) a következő részt:
                        
                           „A »kibelezett, belsőségek nélküli« (kopasztott, fej, lábak, szív, máj és zúza nélküli) hasított test súlya legalább 1,5 kg, a »részben kibelezett« (kopasztott és kibelezett, de fejjel és lábbal rendelkező) hasított testé pedig 2 kg.”
                        
                        az alábbi résznek kell felváltania:
                        „A hasított test minimális súlya:
                        
                                    —
                                 
                                 
                                    a kibelezett, belsőségek nélküli (kopasztott, fej, lábak, szív, máj és zúza nélküli) hasított test esetében: 1,2 kg nőstényeknél és 1,5 kg hímeknél.
                                 
                              
                                    —
                                 
                                 
                                    a részben kibelezett (kopasztott és kibelezett, de fejjel és lábbal rendelkező) hasított test esetében: 1,7 kg nőstényeknél és 2 kg hímeknél.”
                                 
                              
                  
                        —
                     
                     
                        Az egységes dokumentum vonatkozó részeiben (3.3. pont. „Takarmány és nyersanyagok”), valamint a termékleírásban (E.1. pont, „Termelési rendszer”) a minimális állati takarmány értékei megváltoztak. A következő szöveg helyébe:
                        „A takarmány alapvető összetevői:
                        
                                    —
                                 
                                 
                                    58–60 % kukorica
                                 
                              
                                    —
                                 
                                 
                                    33,5–35,5 % szója és szójaszármazékok
                                 
                              
                                    —
                                 
                                 
                                    5–5,5 % szőlőmag”
                                 
                              az alábbi szövegnek kell lépnie:
                        „A takarmány alapvető összetevői:
                        
                                    —
                                 
                                 
                                    55–60 % kukorica
                                 
                              
                                    —
                                 
                                 
                                    30–35,5 % szója és szójaszármazékok
                                 
                              
                                    —
                                 
                                 
                                    5–5,5 % szőlőmag”
                                 
                              A kukorica és szója (és szójaszármazékok) minimális aránya módosult, annak érdekében, hogy fokozottabb rugalmasságot tegyenek lehetővé a termelők számára, és biztosítsák az állatok tápanyagigényeihez való alkalmazkodás lehetőségét azok fejlődése során.
                     
                  
               Az előállítás módja
            
            
                        —
                     
                     
                        A termékleírás „Jellemzők és területgazdálkodás” alpontjában (E.1. pont, „Termelési rendszer”) csökkent a szabadtéri terület minimális területe. Közelebbről a következő mondatot: „A szabadtéri terület minimális területe egyedenként 2 m2”.
                        az alábbi szövegnek kell felváltania: „A szabadtéri terület minimális területe egyedenként 1 m2”.
                        A szabadtéri terület minimális területének csökkentésére azért került sor, mert a termékleírás szövegezésének időpontjában az udvarok méretét elegendőnek tekintették ahhoz, hogy lehetővé tegyék a mezőgazdasági üzemek számára a megfelelő gazdálkodást, valamint a telkek hagyományos gyakorlatoknak megfelelő kezelését. A hagyományos tartás azonban nem mindig azonos méretű rendelkezésre álló területen zajlott, és ezek gyakran nem voltak elkerítve sem, így nehéz volt felmérni a megfelelő állattartáshoz és -jóléthez szükséges optimális területet. Ez a terület túlbecslését eredményezte.
                        Idővel bizonyítást nyert, hogy az állatok nem használják fel a teljes rendelkezésre álló területet. Problémák merültek fel e használatlan terület kezelését illetően, mivel azon nehezen kezelhető, nem kívánatos növények szaporodtak el. Ez elősegítette a vadállatok behatolását, ami fokozza az egészségügyi kockázatokat. Ezenfelül az állatok nincsenek mind egyszerre a szabadban vagy az ólban a mezőgazdasági üzemben: cserélődnek, ezáltal több az egyedenként rendelkezésre álló terület.
                        Mivel a rendelkezésre álló terület egészét soha nem használták, e csökkentés nem jelent változást a hús minősége vagy az állatjólét tekintetében.
                     
                  
                        —
                     
                     
                        A termékleírás ugyanezen részében módosítani kell a szabadtéri területekre vonatkozó pihentetési időt. Az alábbi bekezdés helyébe:
                        
                           „A területeket legalább 8 hétig pihentetni kell (a vágást és a csirkék számára a szabadtérre való alkalmassá váláshoz szükséges időt is beleértve), annak érdekében, hogy lehetővé tegyék a talaj és a növényzet regenerálódását.”
                        
                        az alábbi bekezdésnek kell lépnie:
                        
                           „A területeket a talaj és a növényzet regenerálódásának lehetővé tétele érdekében pihentetni kell, figyelembe véve a vágást és a csirkék számára a szabadtérre való alkalmassá váláshoz szükséges időt is.”
                        
                        A területek pihentetésével kapcsolatos ezen módosítást a különböző mezőgazdasági üzemekben található talajtípusok diverzitása, illetve a területen uralkodó mediterrán éghajlat évszakokhoz kötődő jellegzetességei és változásai indokolják, ami azt jelenti, hogy igen bonyolult megjelölni a terület-regenerációhoz szükséges konkrét időtartamot. Ezért a pihentetési idők megjelölése törlésre került, a területgazdálkodás kérdését pedig a tenyésztők mérlegelésére bízták, akik tapasztalataik és ismereteik alapján fogják meghozni a döntést.
                     
                  EGYSÉGES DOKUMENTUM
            
               „GALL DEL PENEDÈS”
            
            
               EU-szám: PGI-ES-01308-AM01 – 2018.7.25.
            
            
               OEM ( ) OFJ ( X )
            
            1.   Elnevezés
            
            „Gall del Penedès”
            2.   Tagállam vagy harmadik ország
            
            Spanyolország
            3.   A mezőgazdasági termék vagy élelmiszer leírása
            
            3.1.   A termék típusa
            
            1.1. osztály: Friss hús (valamint vágási melléktermék és belsőség)
            3.2.   Az 1. pontban szereplő elnevezéssel jelölt termék leírása
            
            A „Gall del Penedès” OFJ-vel jelölt termék a hagyományos penedesenca tyúkfajtából nemesítés útján előállított penedesenca negra fajtájú csirke (hím és nőstény) friss húsa.
            A húst íze, a hasított testek vöröses színe, tömörség, zamatosság és izmosság jellemzi.
            Ez a szárnyas lassú növekedésű, nagyon szívós, jó életképességű, könnyű, mediterrán testfelépítésű és jó húshozamú fajtaváltozat. Ellenáll a Földközi-tenger vidékére jellemző hőségnek és hidegnek.
            A „Gall del Penedès” csirkéket egész évben olyan ólakban tartják, amelyek a szabadba is biztosítanak kijárást. Étrendjükre jellemző a takarmány szőlőmagtartalma.
            A szőlőmag különleges érzékszervi jellemzőket kölcsönöz a húsnak, amint azt az Institut de Recerca i Tecnologia agroalimentàries (IRTA – Agrár-élelmiszeripari Kutatási és Technológiai Intézet) által készített, Inclusió de granet de raïm en el pinso per la IGP del Gall del Penedès [A szőlőmag használata a „Gall del Penedès” OFJ takármányában] (Amadeu Francesch Vidal, 2012. február) című érzékszervi és kémiai elemzésről készült jelentés is megállapította:
            
               „Az 5 % szőlőmagot tartalmazó takármányt fogyasztó állatok húsának illata inkább emlékeztet a dióra és kevésbé a fakéreg illatára, íze kevésbé idézi a közönséges csirke ízét, kevésbé édes, íze fémesebb, állaga rostosabb […]”
            
            
               „A linolénsav nagyobb arányának köszönhetően az 5 % szőlőmagot tartalmazó tápot fogyasztó állatok húsa jelentősen nagyobb arányban tartalmaz telítetlen zsírsavakat, tehát olyan húsról van szó, amely az egészséges táplálkozás szempontjából hozzáadott értékkel rendelkezik.”
            
            Levágásakor a „Gall del Penedès” csirke legalább 98 napos.
            A „Gall del Penedès” csirke hasított testének besorolása az 543/2008/EK rendelet szerinti A kategória. A hasított testen nincs felesleges zsír, a bőr fehér, a hús vörös, a lábak feketék, a talpak fehérek.
            A hasított test minimális súlya:
            
                        —
                     
                     
                        a kibelezett, belsőségek nélküli (kopasztott, fej, lábak, szív, máj és zúza nélküli) hasított test esetében: 1,2 kg nőstényeknél és 1,5 kg hímeknél.
                     
                  
                        —
                     
                     
                        a részben kibelezett (kopasztott és kibelezett, de fejjel és lábbal rendelkező) hasított test esetében: 1,7 kg nőstényeknél és 2 kg hímeknél.
                     
                  A „Gall del Penedès” hasított testeket egészben vagy darabolva, frissen árusítják.
            3.3.   Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében)
            
            A „Gall del Penedès” étrendje az OFJ földrajzi területén hagyományosan alkalmazott étrend, amelyet az aktuális élelmiszer-ipari készítményekhez és technikákhoz igazítottak. Különlegessége, hogy összetételében a szőlőmag is szerepel.
            A takarmány alapvető összetevői:
            
                        —
                     
                     
                        55–60 % kukorica
                     
                  
                        —
                     
                     
                        30–35,5 % szója és szójaszármazékok
                     
                  
                        —
                     
                     
                        5–5,5 % szőlőmag
                     
                  A csirkék életének utolsó 7 napja alatt a legalább 90 % gabonából és 5–5,5 % szőlőmagból álló táp is elfogadható.
            Az állati eredetű zsírok adása a tejszármazékok kivételével tilos.
            3.4.   Az előállítás azon műveletei, amelyeket a meghatározott földrajzi területen kell elvégezni
            
            A „Gall del Penedès” csirke nevelése az oltalom alatt álló földrajzi területen folyik.
            A csibék 24–48 órával világra jöttük után érkeznek a baromfigazdaságokba, ahol hizlalásuk történik. 42–56 napos koruktól a csirkék a szabadba is kimehetnek. Nevelésük minimális ideje 98 nap.
            3.5.   A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok
            
            —
            3.6.   A bejegyzett elnevezést viselő termék címkézésére vonatkozó egyedi szabályok
            
            Az OFJ oltalma alatt álló, fogyasztásra szánt végterméken kötelező kiemelt helyen feltüntetni az OFJ „Gall del Penedès” vagy „Gall del Penedés” Oltalom alatt álló Földrajzi Jelzés feliratokat és az OFJ saját logóját.
            4.   A földrajzi terület tömör meghatározása
            
            A „Gall del Penedès” csirke tenyésztése a következő, 73 településből álló földrajzi területen megy végbe:
            
                        —
                     
                     
                        Alt Penedès körzet összes települése (27),
                     
                  
                        —
                     
                     
                        A Baix Penedès körzet összes települése (14),
                     
                  
                        —
                     
                     
                        Garraf körzet összes települése (6),
                     
                  
                        —
                     
                     
                        l’Anoia körzet következő települései: Argençola, La Llacuna, Cabrera d’Igualada, Piera, Masquefa, Hostalets de Pierola, Vallbona d’Anoia, Capellades, La Torre de Claramunt, Carme, Orpí, Santa Maria de Miralles, Bellprat, Sant Martí de Tous, Santa Margarida de Montbui, Vilanova del Camí, La Pobla de Claramunt, Castellolí, El Bruc, Òdena, Igualada, Rubió, Jorba, Montmaneu és Copons (25),
                     
                  
                        —
                     
                     
                        Alt Camp körzet Rodonyà települése (1).
                     
                  5.   Kapcsolat a földrajzi területtel
            
            A szájhagyomány, a dokumentumok, valamint a vásárok és a piacok tanúsága szerint a környezettel való kapcsolat alapja a termék hosszú időn át kialakult hírneve és a régió tenyésztői által alkalmazott sajátos termelési módszer, amely szoros kapcsolatban áll a termelési terület szőlészeti és borászati hagyományaival.
            Az OFJ előállításának földrajzi területe el Penedés történelmi régiója, ahonnan a „Gall del Penedès” elődje, a hagyományos penedesenca fajta származik. Ez a régió alapvetően bortermelő vidék, ahol a hasznosított mezőgazdasági terület mintegy 80 %-án szőlőt termesztenek a Penedès és a Cava bortermelési eredetmegjelölések oltalma alatt. Ki lehet jelenteni, hogy jellegzetes borai és a cava mellett a „Gall del Penedès” is ennek a különleges földnek és kultúráinak köszönhető.
            A „Gall del Penedès” nevelése, fogyasztása és forgalmazása évszázadokon át részét képezte a penedès-i parasztság hagyományon alapuló ismereteinek. Írásos emlékek, a szájhagyomány és művészeti alkotások révén tudjuk, hogy a család ellátása céljából minden majorban tartottak ilyen baromfit, sőt, időnként ezek a szárnyasok képezték a családi költségvetés alapját, mivel élénk vörösesbarna színű tojásaikat (amelyek „ou rogenc de Vilafranca” néven voltak ismertek) a gazdák el tudták adni a helyi piacokon, ahol nagy népszerűségnek örvendtek (dokumentált utalás a vilafrancai piacra a XII. századból), sőt a barcelonai piacra is vittek belőlük, ahogy a „Gall del Penedès” húsa is nagy elismerésre és hírnévre tett szert. Ennek bizonyítéka a XII. század óta ismert penedèsi vásár rendezése, amely később a „Fira de Sant Tomàs”, jelenleg a „Fira del Gall” néven ismert. Az éves vásár megszakítás nélküli megrendezésének köszönhető, hogy a környék kis gazdaságai képesek voltak a terület szőlőtermesztéséhez kapcsolódó hagyományos takarmányozást fenntartva ismertté tenni és eladni terméküket.
            Ez volt az a környék tehát, ahol a régió földművesei a piacokon és a vásárokon megosztották egymás között a „Gall del Penedès” tenyésztésével kapcsolatos ismereteiket, és ennek alapján kialakult a terület jellegzetes tenyésztési rendszere, amely a borkészítés során hátramaradt magokat és héjakat csirkék takarmányozására hasznosította. A szőlő préselésekor visszamaradó magokat, héjakat (szőlőtörkölyt) a szabadban megszárították, majd a csirkék takarmányozására használták. 1937-ben egy, a baromfi takarmányozásával foglalkozó tanulmány rámutatott arra, hogy a magas rosttartalmú és zsírban viszonylag gazdag, valamint némi fehérjét és szénhidrátot is tartalmazó szőlőmag a csirkék számára jelentős tápértékkel bír. A jelenkori tenyésztők a terület hagyományos eljárásait alkalmazzák, ideértve a szőlőmag használatát is a takarmány összetételében.
            A vidék szőlészeti és borászati hagyományaihoz kapcsolódó takarmányozást folytatva a „Gall del Penedès” OFJ-vel ellátott csirkék szőlőmagos étrendje hozzájárul a termék zamatához, míg a hús vöröses színe, tömörsége és lédússága az egész évben a szabadba nyíló kijárattal rendelkező ólakban való tartás eredménye.
            A „Gall del Penedès” napjainkban a regionális sajtó számos cikkében és a minőségi regionális termékeket reklámozó kampányokban (többek között Barcelona önkormányzatának és Alt Penedès járás önkormányzatának programjaiban, például a Productos de la Terra-ban [A Föld termékei] és a la Gastroteca-ban) és kutatásokban (Fundación Alicia [Alicia alapítvány], IRTA stb.) is szerepel.
            
               Hivatkozás a termékleírás közzétételére
            
            (e rendelet 6. cikke (1) bekezdésének második albekezdése)
            A termékleírás teljes szövege megtekinthető a következő honlapon:
            http://gencat.cat/alimentacio/modificacion-pliego-igp-gall-penedes